Nika Alejniková sa len pred pár dňami rozhodla, že sa podelí o svoj zážitok so slovenskými kúpeľmi. Ako sama píše: "Som na vozíku, a áno od narodenia. Okrem toho, že neviem dobre chodiť, mám aj psoriázu. Už sa začínam cítiť ako sťažujúci sa dôchodca." V tomto prípade by ste sa len pousmiali, tak ako to urobila sama Nika. No tu jej príbeh len začína.
Prečítajte si, čo čaká invalidného človeka na Slovensku, ak sa rozhodne, že si chce vyliečiť kožné ochorenie. Ani sama Nika si nemyslela, že to takto skončí, pretože ako dieťa už psoriázu mala a liečenie v sprievode rodičov prebiehalo bez problémov, no ako dospelá, zažila poriadny šok a sklamanie z prístupu personálu.